《次韵温其元日诗》
宋代·刘子翚

晓来飞雨挟风颠，洗出韶容换故年。
花动一红明屋角，山寒乱碧到樽前。
病如夜鹤孤还警，老似春蚕饱即眠。
赖有故人开寂寞，锦囊诗句许时传。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。